## El Teatre Principal de Castelló acomiada maig amb l’obra ‘Todos los ángeles alzaron el vuelo’ de La Zaranda

*** La companyia andalusa, Premi Nacional de Teatre en 2010, arriba a Castelló de la Plana el dissabte 31 de maig
* L’obra explora els límits entre la ficció i el real amb personatges que viuen en els màrgens**

El Teatre Principal de Castelló, espai de l’Institut Valencià de Cultura, acull el dissabte 31 de maig, a les 19:00 hores, la representació de *Todos los ángeles alzaron el vuelo*. L’obra és una producció de la prestigiosa companyia andalusa La Zaranda, Premi Nacional de Teatre l’any 2010.

La Zaranda explora amb esta obra el territori més hostil del quotidià, des de la tradició picaresca, amb el seu desolador humor, creuant la lectura social. L’obra obri la porta al poètic dins del sòrdid, arribant fins a altres límits en els quals es conjuga realitat i ficció, existència i escenari.

La peça, amb la qual la companyia complix 48 anys en els escenaris, manté l’essència de la companyia que entén el teatre com a misteri, risc i ofrena a les veus silenciades. Per a aconseguir-ho, torna a utilitzar el seu característic sentit humor.

L’autor del text és Eusebio Calonge i compta amb la direcció de Paco de La Zaranda. L’elenc d’artistes està format per Ingrid Magrinya, Natalia Martínez, Gaspar Campuzano, Francisco Sánchez i Enrique Bustos.

L’obra, que es va estrenar este mes de març, és una producció de La Zaranda i Teatro Inestable de Ninguna Parte. Les últimes entrades a la venda, amb preus entre els 3 i 20 euros es poden adquirir en taquilla i en la [pàgina web](https://ivc.gva.es/es/ivc/programacion-ivc/todos-los-angeles-alzaron-el-vuelo-arn).

Fecha: 30/05/2025